als_Latn dik_Latn sag_Latn
Kuzhinat rrugore të informacioneve të rrejshme për interesa personale acarojnë opinionin dhe deformojnë situatën që të eskalojë në dëm të popullit, duke u bazuar në dezinformata të militantëve partiak!
Mediat e shkruara sidomos këto ditë, me ndihmën e një numri personash të involvuar edhe në krime mediatike sikur nuk iu duket mjaft e dëmshme dhe tronditëse kjo situatë mjeruese edhe pas zgjedhjeve dhe stërgjatjes në çdo mënyrë për t'u manipuluar informacionet mbi zgjedhjet e 11 qershorit, asesi të përfundojë dhe njëherë e mirë të stabilizohet situata dhe të fillojnë punën së pari formimin e institucioneve të reja të dala nga këto zgjedhje e më pastaj punën për rimëkëmbjen dhe vënien në rrugë të duhur shtetin e Kosovës.
Derisa lideret të pa epur dhe të etshëm për karrige bëjnë një luftë mediatike me pallavra premtime, axhutantët apo servilët e tyre të emëruar si deputet apo bashkpartiak zhvillojnë luftë psikologjike se ky apo ai subjek, koalicion do e bën këtë e këtë dhe në fund të gjitha vetëm e vetëm për pushtet dhe zhvatje asessi për shtet e popull. Cilët janë të drejtit apo të ndershmit që të vijnë në pushtet kur dihet mirëfilli sa milioner kanë subjektet politike vetëm nga pas lufta?
Marre ju qoftë të gjithë atyre të cilët shfrytëzojnë këtë situatë për përfitime personale apo edhe partiake duke aluduar vetëm si të vihet tek pushteti dhe postet e larta, pa marrë si bazë dhe prioritet shtet ndërtimin dhe popullin si prioritet. Çka do të thotë tjetër përveç kapjes së pushtetit nga të atillët që nuk njohin çmim vetëm për marrjen e postit të kryeministrit?
Kalkulimet do të marrin fund edhe manipulimet atëherë kur të ndërgjegjësohen të gjithë dhe t'i vënë gishtin kokës, duke menduar vetëm të kaluarën nga vitet 1980-1999 në muajin gusht përfundimisht se qfarë ndodhi dhe ku ishim, dhe çfarëndodhi si me popullin shqiptar dhe institucionet e Kosovës në ish Jugosllavi, duke mos anashkaluar as kohën e Rankoviqit (1956-1963). Dhe pretendojmë se jemi shtet demokratik?
als_Latn als_Latn als_Latn als_Latn als_Latn